Document ID: 32004R0277

Kommissionens forordning (EF) nr. 277/2004
af 17. februar 2004
om tilladelse uden tidsbegrænsning til et tilsætningsstof til foderstoffer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), senest ændret ved forordning (EF) nr. 1756/2002(2), særlig artikel 3 og artikel 9d, stk. 1, og
ud fra følgende betragtninger:
(1) I direktiv 70/524/EØF er det fastsat, at der ikke må markedsføres tilsætningsstoffer, medmindre der er givet en EF-tilladelse.
(2) Betingelserne for, at der kan gives en EF-tilladelse til et tilsætningsstof til foderstoffer, er fastsat i artikel 3a i direktiv 70/524/EØF.
(3) Anvendelse af enzymet 3-fytase produceret af Aspergillus niger (CBS 114.94) er i forvejen tilladt uden tidsbegrænsning ved Kommissionens forordning (EF) nr. 1353/2000(3) for så vidt angår dyrekategorierne smågrise, slagtesvin, søer, slagtekyllinger og æglæggende høner.
(4) Tilsætningsstoffet blev midlertidigt tilladt til slagtekalkuner ved Kommissionens forordning (EF) nr. 2316/98(4).
(5) Producenten forelagde i juni 2003 nye oplysninger til støtte for en ansøgning om tilladelse af tilsætningsstoffet uden tidsbegrænsning for så vidt angår slagtekalkuner.
(6) Vurderingen af ansøgningen om tilladelse til anvendelse af det pågældende tilsætningsstof til slagtekalkuner viser, at alle betingelser for tilladelse uden tidsbegrænsning i direktiv 70/524/EØF er opfyldt.
(7) Det bør derfor uden tidsbegrænsning tillades at anvende tilsætningsstoffet til kalkuner.
(8) Vurderingen af ansøgningen viser, at der bør kræves bestemte procedurer for at beskytte arbejdstagere mod at blive udsat for det tilsætningsstof, der er anført i bilaget. En sådan beskyttelse skulle dog være sikret ved anvendelse af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet(5), ændret ved Europa-Parlamentets og Rådets forordning (EF) nr. 1882/2003(6).
(9) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
UDSTEDT FØLGENDE FORORDNING:
Artikel 1
Det præparat, der tilhører gruppen "enzymer", og som er opregnet i bilaget, tillades anvendt som tilsætningsstof til foderstoffer på de i bilaget fastsatte betingelser.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. februar 2004.

Labels: 0
17
6